Què és el Terrazel? – El Terrazel\nQuè és el Terrazel?\nEl Terrazel és una festa popular d’arrel tradicional que inclou un espectacle de carrer dramatitzat, el tema del qual és una crítica al perill que representa la contínua pressió humana sobre el medi ambient. El Terrazel constitueix un dels actes centrals de la Festa Major de Sant Llorenç d’Hortons (Alt Penedès). Se celebra a les 11 de la nit del dia 10 d’agost, festivitat de sant Llorenç, i patró del poble.\nL’espectacle apareix l’any 1990, i és fruit de la iniciativa popular i té el suport municipal. La creació de personatges, bestiari, coreografies, músiques i altres elements del Terrazel ha estat fruit del treball voluntari de moltes persones del poble, la majoria joves, sota la direcció de diferents tècnics en les diverses àrees implicades (plàstica, musical, coreogràfica, pirotècnica, etc.)\nEl resultat és un espectacle sorprenent, per a tots els públics, d’una gran força expressiva, ple de foc, color, música, dansa i quelcom de màgic. La seva posada en escena corre a càrrec de més d’un centenar de persones.


Hi ha diverses propostes interessants :\nEl palau Güell, al carrer Nou de la Rambla, ha tornat a obrir portes, completament renovat. Val la pena una visita en profunditat. Jo ja l'havia vist (el director és molt amic del meu germà E.) i no sé quines són les parts visitables. Hi tornaré (d'incògnit) i us en faré cinc cèntims.\nAhir es va presentar al M. Picasso un llibre d'J.F Yvars, historiador i crític d'art sobre art i artistes del s. XX. Es diu Buenas maneras. Tampoc l'he vist però pot estat bé.\nLes avantguardes de l'Europa de l'Est. Exposició al MACBA . Durant les èpoques dictatorials , l'art va ser suspecte i els artistes considerats molt perillosos- contestaven l'oficialitat i trencaven amb l'establert, horror!- per tant el sil·lenci i l'amagatall va ser la norma. Naturalment, els artistes continuaven treballant en la clandestinitat, encara amb més força i com a revulsiu. D'aquesta època tan desconeguda en general, en podem veure la col·lecció de la Moderna Galeria de Ljubljana. Una exposició que no us podeu perdre. Cliqueu el link del començament.\nA Caixaforum, una reflexió sobre l'impacte del cinema en la construcció de la nostra cultura visual. Una expo que estarà oberta fins el 4 de setembre, però que no heu de pensar ja tenim temps, ja tenim temps!


El partit ecosobiranista lamenta la "inoperància i ineficiència" del govern espanyol perquè aquesta ajuda arribi a les famílies de les Illes\n2 min. Palma 14/01/2021 11:11\nEl coordinador de MÉS per Mallorca, Antoni Noguera, ha lamentat aquest dijous la "inoperància i ineficiència" del ministre d'Inclusió, Seguretat Social i Migracions, José Luis Escrivà, per aconseguir que l'Ingrés Mínim Vital arribi a les famílies de les Illes. En aquest sentit, Noguera ha reclamat el traspàs de la gestió a la Conselleria d'Afers Socials i Esports perquè "permetria agilitzar els tràmits de totes aquelles persones que estan en situació o risc de vulnerabilitat".\nEl govern espanyol denega el 90% de peticions per cobrar l'Ingrés Mínim Vital a les Balears\nEl coordinador ecosobiranista sustenta la petició que la Conselleria "ja té molta més experiència que la Seguretat Social, ja que fa anys que gestiona la Renda Social Garantida i les pensions no contributives, i és, a més, tot un referent a escala estatal".\nSegons Noguera, amb la cessió de la gestió "aconseguirem agilitzar els tràmits" i assenyala que ara, quan se sol·licita l'Ingrés Mínim Vital passen mesos fins que s'emet una resolució i no és fins que el govern espanyol la denega que es pot sol·licitar la Renda Social Garantida.\nPer tot això, MÉS demana a l'Estat flexibilitzar els criteris i tenir en compte les situacions de vulnerabilitat econòmica sobrevinguda a l'hora d'accedir a l'Ingrés Mínim Vital. Aquesta petició també ha estat plantejada per la mateixa consellera Santiago, qui, fins i tot fa unes setmanes, va enviar una carta al ministre en aquest mateix sentit, segons explica la formació ecosobiranista.\nCampo avisa que una suspensió de les eleccions no està recollida a la llei electoral


L’EMT congela el preu dels bitllets de bus urbà per 2018 | Notícies TGN - Notícies de Tarragona Diari Digital\nL’EMT congela el preu dels bitllets de bus urbà per 2018\nEl pressupost de l’entitat municipal per a l’any que ve s’eleva a 14.502.986 €\nPer Redacció NoticiesTGN. Actualitzat el 28/12/2017\nL’Empresa Municipal de Transports Públics de Tarragona (EMT) té per objectiu mantenir i consolidar l’any vinent els ingressos assolits durant aquest 2017 derivats de la venda de bitllets. Aquest és el propòsit reflectit en el pressupost per a l’any 2018, aprovat pel consell d’administració de l’empresa municipal el passat 14 de setembre i pel Consell Plenari celebrat aquest matí. El pressupost s’eleva a 14.502.986 € i l’aportació municipal és de 9.222.493 €. Cal assenyalar que es congelen les tarifes dels autobusos urbans per l’any que ve.\nL’EMT té previst un increment de la partida d’ingressos en aproximadament 183.000 euros. Aquest càlcul respon a l’augment progressiu de viatgers –que l’any 2016 va ser d’un 2,62% respecte l’any 2015–, i que va a arribar al 6,04% el passat mes de juny, fet que ratifica la tendència a créixer en nombre de viatgers. La presidenta de l’Empresa Municipal de Transports, Begoña Floria, ha explicat que «l’optimització del servei i les millores introduïdes són algunes de les raons per les que els ciutadans trien el transport públic per moure’s per la ciutat».\nD’altra banda, s’incrementa la partida de despeses d’explotació a causa, principalment, de l’adquisició d’autobusos i l’augment de la partida destinada a reparacions a causa de l’envelliment de la flota. En aquests moments, està en tràmit el concurs per a l’homologació d’autobusos per poder iniciar el procés de renovació durant el 2018. Per últim, assenyalar, que abans de final d’any es licitarà el concurs que preveu la instal·lació de 20 pantalles d’informació de temps d’espera, que se sumaran a les dues ja existents en les parades del carrer Colom i de l’estació de Renfe.\nLa regidora i presidenta de l’EMT ha assegurat que aquest pressupost evidencia que «seguim treballant per la millora de la gestió del transport públic per guanyar confiança dels usuaris i cohesionar la ciutat».


El Somni d'una nit de vins: Tribut a Josep i Antoni Mata Casanovas "Segona Plenitud" 20 anys de criança el "nou" cava del celler Recaredo\n18 de nov. 2018\nTribut a Josep i Antoni Mata Casanovas "Segona Plenitud" 20 anys de criança el "nou" cava del celler Recaredo\nTot i les pluges seguides, intenses i fins i tot a estones torrencials, el passat dijous 15 de novembre vam poder arribar a can Recaredo on ens esperaven per a presentar-nos el darrer escumós del celler.\nUn cop obertes les portes de les caves en Ton Mata ens convida a baixar les escales. Silenci, poca llum, la justa i temperatura i humitat constant. Ens endinsem pels diferents passadissos on a banda i banda un munt d'ampolles de cava reposen tranquil·lament. Passem per les diferents anyades del mític Turó d'en Mota i una mica més enllà dins d'una petita sala ens espera el "tresor", en forma d'ampolla de cava, que anàvem recercant.\nEl raïm d'aquest cava procedeix de la verema de 1996, però va ser embotellat l'any 1998, és per això que parlem de 244 mesos de criança o cosa que és el mateix 20 anys. Aquest escumós és una en tota regla, una forma de reivindicar que es poden fer caves de llarguíssimes criances si el producte inicial és l'idoni.\nArriba el moment esperat, l'obertura de l'ampolla. Aquesta acció es realitza amb molt de compte... Un esclat trenca el silenci, el suro abandona l'ampolla deixant lliure una petita sortida per on una ínfima part de l'any 1996 torna a interactuar amb el medi que l'envolta.\nD'un cupatge de Xarel·lo en un 80% i la resta de Chardonnay sorgeix aquest cava brut nature (cal dir, que aquest serà el darrer producte del celler que durà aquesta varietat en una aposta decidida en donar prioritat a les varietats tradicionals del territori).\nSorprèn per la seva frescor, una bombolla subtil, bona acidesa, golós i un punt amarg final agradable. Aromaticament impressiona igualment, tocs de mel caramel de toffee, pell de llimona, pera i pinya sobre madurada, anisats de fonoll, flors de caps blancs, de lligabosc madures i acàcia.\nPoder gaudir de moments com aquests és tot un plaer, indescriptible i simplement sensacional.\n"Recaredo Segona Plenitud" 20 anys de criança és com ells mateixos diuen, un pas més – de tants que se n'han fet de 1924- cap a la definició de Recaredo. Un homenatge al temps i al territori però, sobretot, un tribut a les persones que estimen la seva professió i en gaudeixen amb la perspectiva de l'experiència, sempre de la discreció i la humilitat. Un homenatge a Josep i Antoni Mata Casanovas, segona generació de la família. Dedicats a l'elaboració de vi durant més de sis dècades.\nPublicat per El Somni d'una nit de vins a diumenge, de novembre 18, 2018


El matemàtic català Xavier Ros-Oton, premi FPdGi de Recerca Científica\nACN Girona.-El català Xavier Ros-Oton és el guanyador del Premi Fundació Princesa de Girona en la categoria de Recerca Científica d'aquest 2019.\nClub ETSEIB Alumni - Visita a Silence Urban Ecomobility (by SCUTUM)\nGran èxit en la visita a la fàbrica de Silence Urban Ecomobility, el 21 de març de 2019, per part del grup ETSEIB Alumni.\nTres Alumnis de la UPC han fundat Germina, dedicada a idear, dissenyar, construir i cobertes verdes\nClaranet anomena a David Cuesta, enginyer de telecomunicacions per la UPC, com a nou director general per Espanya\nDavid Cuesta s'encarregarà de lliderar el plan estratègic de la companyia al país.\nEduardo Cañas, enginyer en informàtica per la UPC, nou director de RRHH de GFT a Espanya\nGFT, soci tecnològic global per a la transformació digital, acaba d'anunciar el nomenament d'Eduardo Cañas com a nou director de recursos humans de la companyia a Espanya.\nClub ETSETB Alumni - Vermutillo TelecogresKIDS: rememorant el passat, mirant al futur\nEnguany la Telecogresca i la Xarxa Telecos han sumat forces per organitzar conjuntament la segona edició del TelecogresKids i el Vermutillo Telecos, el dissabte 4 de maig, al Campus Nord de la UPC.\nFIB Alumni: crònica de la 17a. edició de la Festibity\nMés de cinc-centes persones, entre les quals reconegudes autoritats, experts, CIOs, informàtics i fibers, van assistit a la gran festa de les TIC a Catalunya, la Festibity, que va tenir lloc al Teatre Nacional de Catalunya (TNC).\nEusebi Jarauta, vicepresident d’UPC Alumni i delegat del rector per al nou programa UPC Sèniors\nEl professor i investigador Eusebi Jarauta ha estat nomenat vicepresident d’UPC Alumni i, alhora, serà a partir d’ara el delegat del rector per al nou programa UPC Sèniors.


En dos mesos els veïns del barri de Pequín estrenaran local a l'Avinguda de Santa Coloma - Garrotxa Digital\nComentaris tancats a En dos mesos els veïns del barri de Pequín estrenaran local a l’Avinguda de Santa Coloma\nEl número 99 de l’avinguda Santa Coloma d’Olot, és el lloc escollit per ubicar-hi el nou local del barri de Pequin, concretament a l’edifici on s’hi va instal·lar el primer supermercat de la ciutat. La inversió per equipar l’espai està pressupostada al voltant d’uns 30.000 euros i l’assumirà el propietari del local.\nPep Berga, Regidor Cultura Aj. d’Olot: “Pequín s’incorpora amb aquest grup de grans locals amb aquest de 280 m2, per tant permet activitats de gran format i això és una bona noticia. Els propietaris es faran càrrec de totes les obres i nosaltres a partir del mes que ve pagarem un import de lloguer aproximadament de 800 euros al mes”\nUn local que servirà perquè els més grans del barri es puguin reunir i fer-hi vida, a més d’algunes idees que ja s’estan coent, com per exemple omplir les parets plasmant-hi la història del barri, a més de poder-hi fer tota mena d’activitats, pensant també amb els joves.\nTere González, presidenta Associació Barri Pequín: “És un local que fa anys que reivindiquem, el Barri de Pequín fa anys que tenia un local als baixos de l’estació. Els veïns estan molt entusiasmats també i podran fer veïnatge junts, sobretot la gent gran”\nJaume Cos, Associació Veïns Barri Pequín: “Perquè a més a més aquest any es cumpleixen els 40 anys dels gegants del barri i ara ja ho podrem celebrar tot juntament”\nS’espera que en dos mesos acabin les reformes al local i ja estigui completament operatiu. El de Pequín, serà nou a la llista de barris de la ciutat que compten amb un gran equipament veïnal, després del de les Fonts, el de Bonavista, el de Sant Miquel i el de Sant Roc.\nEl festival més brillant\nNeix el Festival Lluèrnia, el primer Festival de la llum d’Olot. Un festival promogut per l’Institut de Cultura de la ciutat, arran d’una proposta de Pim Pam Pum Foc i sota la direcció artística de Pep Fargas. Tindrà lloc el proper dissabte 10 de novembre,…


Mas proposa de sotmetre's voluntàriament a una qüestió de confiança a l'estiu\nMas proposa de sotmetre’s voluntàriament a una qüestió de confiança a l’estiu\nHa explicat la proposta de govern amb tres vice-presidències fortes\nEl candidat a la presidència de la Generalitat de Catalunya, Artur Mas, ha pronunciat aquest matí el segon discurs del ple d’investidura al Parlament de Catalunya. En aquest discurs, ha fet una proposta per mirar de convèncer la CUP que el votés per ser president: ha proposat de sotmetre’s voluntàriament a una qüestió de confiança acabat el primer període de sessions de la cambra –entre el juliol i el setembre–, perquè els diputats poguessin decidir si el seu govern podia continuar o havia de caure. És una nova proposta de Mas per a desblocar la negociació de Junts pel Sí amb la CUP.\n‘Hem de fer un esforç perquè no hi hagi immobilisme a la política catalana –ha dit–. Ahir es va posar sobre la taula que, després del primer període de sessions, que acabaria al mes de juliol, i abans del mes de setembre, el govern presentaria una qüestió de confiança al parlament, per veure si l’arrencada del govern mereixia continuïtat per a acabar la feina.’\nI ha continuat: ‘Vista la dificultat de fer govern, diem al parlament: “Som conscients de la composició de la cambra i farem la qüestió de confiança voluntàriament.” Si no se superés aquesta qüestió de confiança, el president cessaria i caldria investir-ne un de nou.’\nMas també ha confirmat la fórmula de govern que va proposar ahir en la reunió del Palau de la Generalitat amb Anna Gabriel, Benet Salellas i Antonio Baños, de la CUP. Consistiria en un govern amb tres vice-presidències fortes: una d’economia i ocupació; una altra de relacions internacionals i transparència; i una última de benestar social. Les ocuparien Oriol Junqueras, Raül Romeva i Neus Munté, per bé que avui Artur Mas no ho ha especificat.\n‘Són propostes que tenen clarament la intenció de desblocar la situació. Un blocatge que no és bo per a ningú’, ha dit.\nDemana reflexió a la CUP\nEn les intervencions dels grups ha quedat clar que Mas no tindria el suport de ningú més que Junts pel Sí. La CUP ha demanat més temps i més moviments, però ha constatat que votaria que no. En la seva resposta final, Mas ha carregat contra la manca de respecte que expressen els portaveus unionistes amb els ciutadans que van votar a favor de la independència el 27-S.\nMas ha demanat una reflexió als diputats de la CUP en constatar l’interès expressat pels grups unionistes al parlament perquè Junts pel Sí no tingui el suport de l’esquerra rupturista per a confeccionar govern. Mas ha dit que la pressió dels unionistes perquè la CUP voti que no a la seva investidura és molt evident. ‘Això hauria de fer reflexionar alguns’, ha conclòs.\nAvui al matí, a la sessió plenària del Parlament de Catalunya, es farà la segona votació per a la investidura de Mas. A la primera, dimarts al vespre, Mas no va obtenir la majoria absoluta requerida: va rebre els vots favorables dels seixanta-dos diputats de Junts pel Sí i els vots negatius de tots els altres, inclosos els de la CUP. Per a la votació d’avui només es requereix una majoria simple, però per a això Mas hauria de menester almenys els vots favorables de dos diputats de la CUP i l’abstenció dels altres vuit. La CUP ha dit moltes vegades que no pensava investir Mas i ha arribat a proposar públicament Raül Romeva com a candidat alternatiu a la presidència.


Preinscripció curs 2012/13\nSol·licitud plaça curso 2012/13A continuació trobaràs un llistat amb totes les residències RESA:\nSi el nom de la teva residència està en color verd (enllaç actiu), clica i segueix els passos indicats. Si el nom de la teva residència està ombrejat, significa que està completa per a aquest curs 2012/13. Per a més informació contacta amb la residència. Per resoldre dubtes pots consultar l'apartat com sol·licitar plaça per al curs? o contactar amb la residència o amb l'oficina central de *RESA.Si necessites reservar una habitació per a una estada inferior a un mes, pots fer-ho a través de les seccions allotjament diari, allotjament estiu.Sou més de 10 persones?, dirigeix-te a la secció allotjament grups.\tSol·licitud plaça curs 2013/14Aquestes són les residències on ja pots sol·licitar plaça per al curs 2013/14.\nSi el nom de la teva residència està en color verd (enllaç actiu), clica i segueix els passos indicats. Si la teva residència no hi és al llistat, significa que encara no s'ha obert la preinscripció. Consulta el calendari per veure les dates d'inici.\nSi per contra, el nom està ombrejat, vol dir que ha finalitzat el termini de sol·licitud o que la residència està completa per a curs 2013/14. Per a més informació contacta amb la residència.\nPer resoldre dubtes pots consultar l'apartat com sol·licitar plaça per al curs, contactar amb la residència o amb l'oficina central de RESA.Si necessites reservar una habitació per a una estada inferior a un mes, pots fer-ho a les seccions allotjament diari, allotjament estiu.Sou més de 10 persones?, dirigeix-te a la secció allotjament grups .\tSol·licitud de plaça


Qui som | Itae Psicologia\nEquip de psicòlegs i\nItae Psicologia és el primer centre especialitzat exclusivament en el tractament intensiu i integral dels Trastorns d’Ansietat, Estrès i de l’estat d’ànim, el qual es continua ocupant de la funció de recerca així com la formació especialitzada per a psicòlegs.\nPerseguint l’excel·lència hem reunit un equip multidisciplinari integrat per reconeguts psiquiatres i psicòlegs de base cognitiu -conductual que destaquen per la seva alta especialització, per la seva àmplia experiència clínica i per la seva gran implicació en la formació continuada.\nLa clau del nostre èxit està a oferir als nostres pacients un tractament intensiu i integral\nPer a aconseguir la ràpida i total recuperació dels nostres pacients al més aviat possible\nPer a minimitzar el risc de recaiguda i dotar al pacient d’estratègies duradores\nÚnic centre dedicat exclusivament al tractament de l’ansietat i estat d’ànim\nGràcies al nostre enfocament multidisciplinari i al nostre mètode de treball, aconseguim en la majoria dels casos una recuperació integral del pacient. Treballem molt més allà dels símptomes per a garantir canvis sòlids i duradors.\nEl nostre objectiu és fomentar el autolideratge de totes les persones perquè reuneixin les eines necessàries per a bregar amb les diferents circumstàncies de la vida, fins i tot les adverses. La majoria de tractaments s’enfoquen en les capes superficials de la problemàtica i aprofundeixen poc en aquelles habilitats del pacient que cal enfortir per a enfrontar les adversitats esdevenidores.\nEn la nostra experiència, si no s’ha fet un treball personal en profunditat, centrat en les habilitats de maneig del pacient en les seves diferents facetes (relacional, familiar, social) i basat en un autoconeixement franc, les possibilitats de recaiguda davant una adversitat són exponencialment majors. Per això, perquè realitzem un abordatge integral de totes les variables del pacient, minimitzem el risc de recaigudes i aconseguim millorar la qualitat de vida de les persones de forma sòlida i duradora.\nL’alta especialització en el tractament dels trastorns d’ansietat sumada a l’àmplia experiència clínica del nostre equip de professionals, garanteixen una elevada qualitat en els serveis que oferim.\nVolem que els pacients interessats en el nostre tractament puguin començar a treballar en la seva recuperació al més aviat possible i evitar així que l’ansietat es cronifiqui. La nostra organització està estructurada per a oferir una resposta immediata.\nL’ansietat és una emoció que es manifesta a nivell físic, mental i conductual. El nostre tractament està orientat a treballar a fons aquests tres aspectes per a assegurar la recuperació ràpida i la seva consolidació en el temps sense necessitat de fàrmacs. Per això, comptem amb un equip multidisciplinari coordinat per a garantir l’abordatge complet de les reaccions anormals d’ansietat.\nL’ansietat pot limitar la vida de les persones. Àrees fonamentals per al seu benestar poden quedar afectades. Creiem que cal considerar la recuperació com una cosa urgent. Per això oferim tractaments intensius que requereixen una alta dedicació en temps per part dels pacients i terapeutes.\nBasant la nostra psicoteràpia en l’enfocament cognitiu-conductual (la que ofereix millors resultats per a tractar l’ansietat), assegurem el reciclatge constant dels nostres professionals per a oferir tractaments altament eficaços.


Cau el teló - Opinió amb accent\nHome / Relats curts / Cau el teló\nJosep Cassany 21:20 Relats curts\nResto dret darrere la finestra, em duc l'ampolla a la boca i continuo badant. Observo com es mou pel dormitori. Em sembla neguitosa, té calor. Obre la finestra.\nS'ajup i resta lluny de la meva mirada robada. Aixeca maldestra l'objecte del misteri que em tenia encuriosit. Esvelt, delicat, mimètic a les corbes del seu nu. Quasi bé de la mateixa alçada. Amb una mà s'ajuda a mantenir-lo en equilibri dempeus, amb l'altra, pretén a fiançar l'arc que permeti maltractar-lo o acaronar-lo segons sigui el moment.\nUn so dolç s'esmuny de la cel·la, s'escampa per el carrer i travessa la meva finestra. Els seus dits premen les cordes fermament, les mans es desplacen pel mànec i l’arc, extreu la melodia.\nUna imatge llampega a dintre meu. M'he vist a la mateixa cambra assegut darrere seu i obert de cames per incorporar-la al meu espai vital. Ella interpretava una sensual melodia.\nCau el teló Reviewed by Josep Cassany on 21:20 Rating: 5


Convocatòria 10a edició Concurs de vídeos científics X(p)rimenta (nous terminis)\nA causa de l’emergència sanitària causada per la COVID-19 i el tancament dels centres escolars, i com a conseqüència l’afectació en la inscripció i enviament de vídeos al concurs X(p)rimenta, l’organització del premi ha decidit ajornar-ne els terminis, com a mesura extraordinària.\nEls nous terminis que s’han fixat són els següents:\n11 de novembre de 2020: data límit per enviar els vídeos.\n4 de desembre de 2020: publicació dels finalistes.\n16 de desembre de 2020: acte de lliurament de premis i guardons.\nLa Fundació Catalana per a la Recerca i la Innovació (FCRI) i l’Associació Catalana de Comunicació Científica (ACCC), convoquen el concurs X(p)rimenta. Aquesta iniciativa cerca alumnes i professors que vulguin fer experiments científics interessants i que els filmin en vídeo. Els millors rebran diferents premis i s’incorporaran al portal divulgatiu de l’FCRI Recerca en Acció.\nINSCRIPCIONES AQUÍ: Convocatòria 10a edició Concurs de vídeos científics X(p)rimenta (nous terminis)


Inici » Recursos Documentals » Tivissa » Base de dades d'imatges\nPresentació. Pessebre vivent de Tivissa 23 Ingrid Bertomeu Representacions, escenificacions, jocs i esports tradicionals Tivissa, Ribera d'Ebre pessebre, representació, Nadal 03/01/2016 IPCITE\nEl bosc tenebrós. Pessebre vivent de Tivissa 24 Ingrid Bertomeu Representacions, escenificacions, jocs i esports tradicionals Tivissa, Ribera d'Ebre pessebre, representació, Nadal 03/01/2016 IPCITE\nExposició de pessebres. Pessebre vivent de Tivissa 26 Ingrid Bertomeu Representacions, escenificacions, jocs i esports tradicionals Tivissa, Ribera d'Ebre pessebre, representació, Nadal 03/01/2016 IPCITE\nEscenari. Pessebre vivent de Tivissa 25 Ingrid Bertomeu Representacions, escenificacions, jocs i esports tradicionals Tivissa, Ribera d'Ebre pessebre, representació, Nadal 03/01/2016 IPCITE\nPalau d'Herodes. Pessebre vivent de Tivissa 27 Ingrid Bertomeu Representacions, escenificacions, jocs i esports tradicionals Tivissa, Ribera d'Ebre pessebre, representació, Nadal 03/01/2016 IPCITE\nCaldera de Pere Botero. Pessebre vivent de Tivissa 28 Ingrid Bertomeu Representacions, escenificacions, jocs i esports tradicionals Tivissa, Ribera d'Ebre pessebre, representació, Nadal 03/01/2016 IPCITE\nReis d'Orient. Pessebre vivent de Tivissa 29 Ingrid Bertomeu Representacions, escenificacions, jocs i esports tradicionals Tivissa, Ribera d'Ebre pessebre, representació, Nadal 03/01/2016 IPCITE\nAdoració. Pessebre vivent de Tivissa 30 Ingrid Bertomeu Representacions, escenificacions, jocs i esports tradicionals Tivissa, Ribera d'Ebre pessebre, representació, Nadal 03/01/2016 IPCITE\nAdoració. Pessebre vivent de Tivissa 31 Ingrid Bertomeu Representacions, escenificacions, jocs i esports tradicionals Tivissa, Ribera d'Ebre pessebre, representació, Nadal 03/01/2016 IPCITE\nAdoració. Pessebre vivent de Tivissa 32 Ingrid Bertomeu Representacions, escenificacions, jocs i esports tradicionals Tivissa, Ribera d'Ebre pessebre, representació, Nadal 03/01/2016 IPCITE


Muses - LOBLANC\nPosted by Jose Navarro | 15 Mar 2019 | 0 |\nNou eren les muses, filles de Zeus i Mnemosine, divinitats inspiradores de les arts, la poesia, la dansa i la música que vivien en la muntanya Helicón. I igual que els poetes les invocaven per a inspirar-se així dissenyadors s’han creuat amb dones que com per capritx de la destinació han donat un gir substancial a les seues carreres.\nLoulou de la Falaise va exercir en Yves una influència creativa en la dècada dels 70 mesclant prengues, chales, joies i bosses sense caure en el ridícul sinó creant un estil eclèctic portat amb l’elegància pròpia d’una educació estricta i la modernitat de la llibertat creadora. Per al mestre de la costura Catherine Deneuve encarnava el chic parisenc millor que cap tal com la va vestir en Belle de Jour. També va ser notable la figura de la model Imant que va ser font d’inspiració no solament per la seua bellesa harmoniosa sinó per aqueix toc màgic que la feia semblar eixida del cor del desert.\nAlaïa va marcar l’estètica dels 80 i va reinventar a la dona amb siluetes exagerades i fortes contrastos de color amb teixits de punt, seda i pell. Va ser un geni de la costura i dels pocs que dominava totes les etapes del procés creatiu. D’ell va dir Grace Coddinton: “Tenia molt de talent artístic i molt domini de la costura i no obstant això no era alta costura. No s’amagava gens baix brodats ni capes, feia prengues molt femenines que dibuixaven perfectament el cos”. Per a Grace Jones va crear l’icònic vestit fúcsia amb caputxa en Panorama per a matar, a més d’austers vestits negres, barrets pillbox i abrics de cuir, vinil i llana grisa. Grace va transformar tot el que d’ella incomodava, color de pell, estil extravagant, fisonomia andrògina i una actitud desafiadora amb aires eròtics en un segell d’identitat que la va consagrar com una icona de la subcultura novaiorquesa i parisenca per la seua versió de la vie en rose.\nIsabella Blow, va passar en pocs mesos d’assistenta d’Anna Wintour a editora i descobridora de talents com Stella Tenant o Alexander McQueen. Es va convertir en musa incondicional de Philip Treacy quan va dissenyar per a ella el seu tocat de noces. Des de llavors una relació d’amistat i mecenatge els va unir per sempre i Isabella va portar els barrets com a extensió de la seua pròpia individualitat.\nPer a l’acabat de desaparéixer Karl Lagerfeld la seua musa va ser Lady Amanda Harlech, qui des de 1996 és considerada una de les principals autoritats en el món de la moda. La seua influència és deguda al seu gust exquisit, per ser moderna, punk i teatral alhora, amb arrelament en les tradicions de la campanya anglesa i predilecció per la sastrería masculina. El seu treball amb Karl una miqueta confús el va explicar ella mateixa en definir-se com a bona entenedora del que volia dir, sobre quina idea estructurava una col·lecció i quin era l’esperit de la dona que pretenia retratatar. Malgrat estar inclosa en la llista internacional de les millors vestides per a ella: “L’estil és l’anti-moda, no es tracta de seguir tendències”.\nSeguint l’analogia amb la Hélade, es considerava en l’època arcaica que eren les nimfes les encarregades d’inspirar als artistes, sent aquestes actualment actrius o cantants que com a ambaixadors protagonitzen campanyes, sobretot de perfums, i tenen una estreta relació amb la signatura i el dissenyador que sol vestir-les en esdeveniments destacats com és el cas de Nicole Kidman i Vanessa Paradis en Chanel, Cate Blanchett amb Giorgio Armani, Charlize Theron i Marion Cotillard per a Dior.\nPer tant, podem concloure que no es pot usar el terme “musa” a la lleugera, doncs per a això ha d’haver-hi una connexió superior amb el dissenyador, de tal manera que, la musa en ser inclosa en el procés creatiu constitueix un punt de referència inequívoc. La musa només pot ser algú amb una personalitat genuïna capaç de transmetre no el que aquesta passant, sinó el que aquesta per vindre.\nPreviousLa unió ELX-ALACANT: conte de mai acabar o impuls necessari?\nNextJon López: “saber hilar la cultura como un gran proceso y también los territorios de la provincia para poderlo vender”\nIV Concurs de Pintura Ràpida en el centre històric d’Oriola “Caixa Rural Central”


La Sitges Industry Hub - Catalan Films & TV Online és la versió online de la secció tradicional Sitges Film Hub que cada any se celebra durant el nostre festival. Un programa que crea i desenvolupa iniciatives dirigides a professionals de la indústria audiovisual, i que permet conèixer i col·laborar amb perfils nacionals i internacionals. En aquesta edició, el Sitges Film Hub se suma a el format híbrid del Festival, en el qual es combinaran activitats online i presencials. Mitjançant la plataforma online per a professionals podrà fer contactes i conèixer nous projectes de l'àmbit audiovisual.\nQuè ofereix la plataforma?\n· La oportunitat de conèixer nous contactes mitjançant la nostra Guia d'assistents professionals.\n· Conèixer i contactar els professionals acreditats i accedir als seus perfils.\n· Organitzar videotrucades i reunions "one to one" mitjançant la nostra plataforma.\n· Veure en línia les nostres principals masterclasses i taules rodones.\n· Consultar nous projectes d'altres productors i cineastes.\n· Conèixer l'activitat i presència de les principals institucions col·laboradores en els mercats internacionals.\n--Aquesta plataforma no inclou el visionat de pel·lícules--\nQui pot utilitzar aquesta plataforma?\nSÓC ACREDITAT INDUSTRY DEL FESTIVAL\nTots els acreditats tipus Industry, tant en la modalitat Online com Presencial, no necessiten registrarse de nou en aquesta pàgina, doncs rebran una invitació a la seva adreça de correu per a registrar-se de forma gratuïta a la plataforma professional, a partir del 28 de setembre.\nNO SÓC ACREDITAT INDUSTRY DEL FESTIVAL\nEl Festival ofereix l'opció de registrar-se només a la plataforma Sitges Industry Hub - Catalan Films & TV Online a un preu reduït de 15€, sense la necessitat d'estar acreditat al Festival.\nL'accés Sitges Industry Hub Catalan Films & TV Online està dirigida únicament als professionals que treballen activament en la indústria audiovisual: productors, distribuïdors, directors de cinema, festivals de cinema i representants d'institucions, inversors, compradors, agents comercials i altres perfils del sector audiovisual.\nVols registrar-te? Si us plau, completa el formulari a través de l'enllaç de sota i avaluarem la teva sol·licitud.\nFormulari de registre: Sitges Industry Hub - Catalan Films & TV Online


La mirada del balcó: Massa fressa\nAquest matí, l'Auditori gran de la biblioteca, que està ubicat just al costat de la sala de lectura, ha acollit un míting d'un partit polític que té molts seguidors a Espanya i pocs a Catalunya.\nAl començament només era un xiuxiueig, una fressa esmorteïda però, aviat, una veu que ofenia les orelles ha convertit en una heroïcitat qualsevol intent de concentrar-se en la lectura. Allò que més m'ha molestat no ha sigut el contingut de discurs sinó el to adoctrinador, gairebé insultant, que feia servir l'orador. Era una cantarella grollera, del tot incompatible amb la veu amable que em parlava des de les pàgines de la novel·la que estava intentant de llegir.\nSi és una profanació que la policia entri dins de les universitats també ho és que els polítics prenguin les biblioteques. Ambdós són actes de violència.\nPer cert, m'he engrescat amb el "Repte de lectura pel 2015" de la Bruixeta i he escollit un llibre únicament per la portada:\nVeritat que és bonica? Per cert, algú se l'ha llegit o coneix a l'autor?\nPublicat per Unknown a 9:17\nEtiquetes de comentaris: JOCS LITERARIS, REFLEXIONS, VIVÈNCIES\nConsol 28 de febrer de 2015, a les 9:57\nCrec que el millor lloc pel polítics són els poliesportius, mai les biblioteques, no és lloc pels bàrbars. Fins i tot profanen els parlaments.\nNo he llegit el llibre. Aquesta coberta em fa respecte, és inquietant.\nUnknown 28 de febrer de 2015, a les 11:57\nEls pavellons serien bons llocs, a les biblioteques fan angúnia.\nSí q és inquietant, de fet la contraportada diu que es troba entre "la fantasía y la truculencia, entre los hermanos Coen y los hermanos Grimm" (encara que ja sabem que les contraportades... buf)\nJoana 28 de febrer de 2015, a les 12:02\nCada cosa al seu lloc!\nJa diràs què tal el llibre :)\nUnknown 28 de febrer de 2015, a les 12:28\nSi, encara q costi de trobar lloc per segons quines coses...\nM. Roser 28 de febrer de 2015, a les 12:18\nAi noia, els polítics no respecten res, només els interesa fer proselitisme i es pensen que com més cridin més convenceran al personal...Això és per falta de seguretat, perquè qui està segur de les seves idees, no necessita ficar-les al cap de la gent a crits...\nNo he llegit el llibre i tampoc conec l'autor!\nUnknown 28 de febrer de 2015, a les 12:31\nEls crits no entren enlloc, més aviat fan l'efecte contrari. Bon vespre!!!\nSícoris 28 de febrer de 2015, a les 13:27\nDoncs tens tota la raó. Les biblioteques són per anar-hi a llegir o a estudiar, no per acollir energumens que van a fer el seu numeret i a molestar la resta.\nEl llibre em sona que ha guanyat algun premi fa poc, però no l'he llegit. La coberta m'agrada molt.\nUnknown 1 de març de 2015, a les 6:43\nVa guanyar el premi Alfaguara 2014, l'autor és colombià\nXeXu 28 de febrer de 2015, a les 15:47\nOstres, m'has fet pensar que nosaltres farem un acte en una biblioteca, i encara que la nostra tendència política és totalment contrària a la de la gent que expliques, no crec que en una biblioteca profanem menys que aquests. Intentaré que l'orador inclogui en el seu discurs alguna referència als llibres i que és un temple de cultura, per mirar d'estar a l'alçada del lloc (tot i que jo no sóc usuari de biblioteques, però això no vol dir que no les respecti com a institució).\nUnknown 1 de març de 2015, a les 6:46\nNo sé, per mi política- cultura és contradictori, millor als poliesportius. De totes maneres, suposo que el problema és que l'Auditori hauria d'estar insonoritzat.\nxavier pujol 1 de març de 2015, a les 1:33\nHi ha moltes sales i espais a les ciutats i els pobles més adequades per als mítings polítics.\nEn tot cas la (ir)responsabilitat de llogar les sales de les biblioteques recau en els seus directius.\nUnknown 1 de març de 2015, a les 6:47\nSí, busquen integrar-se tant a la ciutat que no són prou selectius\nNúria Martínez (Bruixeta) 1 de març de 2015, a les 3:08\nOstres!!! si que és bonica :)\nNo conec l'autor, ja em diràs que tal. Per cert tinc que anar posant els llibres que ja he anat llegint a les seves categories ;)\nUnknown 1 de març de 2015, a les 6:49\nDe fet, les altres categories són fàcils... L'única que no havia fet mai era la de la portada però quan he vist el llibre a l'apartat de novetats de seguida he pensat en el teu repte\nElfreelang 1 de març de 2015, a les 4:26\nde vegades enyoro polítics que no he conegut, que feien uns discursos brillants, que sabien parlar molt bé i donar arguments als que deien i sense cap cantarella .....\nUnknown 1 de març de 2015, a les 6:50\nJo de vegades em pregunto si de debó van existir o els hem mitificat\nJosep 1 de març de 2015, a les 4:42\nEl que no entec és com pot ser que ni la Diputació ni l'Ajuntament no sàpiguen que hi ha altres llocs per fer un míting, inclòs el carrer.\nUnknown 1 de març de 2015, a les 6:51\nDeu ser que la biblioteca és tant nova i ambiciosa que no saben dir que no\nAugust Garcia i Orri 1 de març de 2015, a les 7:33\nLes biblioteques són uns llocs esplèndids per a moltes coses però crec que haurien d'estar relacionades amb la cultura: recitals poètics, presentacions de llibres, explicació de contes per a infants o adults, projeccions àudiovisuals, concerts de petit format…\nHo sento, Xexu, per tu. Espero que convencis l'orador que "no convenç qui més crida" i que ha d'honorar el lloc on fa la seva intervenció.\nQuan a la portada del llibre m'ha recordat la del cartell publicitari de "El silenci dels anyells" (fixa't que també aquí la boca està tapada, encara que no és per un insecte sinó per unes flors precioses). Crec qué és una imatge bonica i inquietant alhora. Ja explicaràs com et va la lectura.\nUn bon diumenge, Loreto!\nUnknown 2 de març de 2015, a les 3:23\nJa vaig pensar-ho, això de la portada. De fet és un llibre de fantasia, però encara no l'he començat a llegir. Del tot d'acord amb el que dius de les biblioteques :)\nGarbí24 1 de març de 2015, a les 12:57\njo, es qui mira que m'hi esforço però no en troba cap de lloc adient per aquesta mena de gent\nUnknown 2 de març de 2015, a les 3:24\nAl mig d'un descampat on no emprenyin a ningú??\nGlo.Bos.blog 1 de març de 2015, a les 13:55\nDoncs no entenc com a les biblioteques es permet fer mítings polítics. A les biblioteques sempre se'ns demana silenci.\nHi ha altres llocs més adients per fer aquesta classe de actes.\nEntre el soroll i el "discurset adoctrinador" qualsevol es concentra en la lectura!\nUnknown 2 de març de 2015, a les 3:26\nVaig trigar 3 minuts a marxar!! Just quan deia "el partido popular está haciendo las cosas bien "\nAnònim 2 de març de 2015, a les 2:29\nNo en tens la gravació per tal que ho puguem jutjar?\nUnknown 2 de març de 2015, a les 3:27\nNo t'agradaria sentir-ho, creu-me...\nJosep 6 de març de 2015, a les 1:26\nDisculpem el retràs en contestar-te en el meu bloc. No m'he trobat gaire bé aquests dies. Et deixo aquí les meves disculpes i el que et contesto al teu comentari.\n"M'agrada el que dius "ni tant sols vull entendre'ls" Això si, ara hem de fer l'impossible per guanyar, perquè si no és d'aquesta manera ho passarem malament".\nAlgo diminuto, pero que no puedes ignorar VII\n100 frases sobre la COVID-19


UMH - FONAMENTS DE LES TÈCNIQUES ESCULTÒRIQUES\nPDI: FONAMENTS DE LES TÈCNIQUES ESCULTÒRIQUES\nConeixement bàsic dels procediments, materials de l'escultura. Introducció a l'ús d'eines pròpies de la pràctica d'escultura. Introducció a les possibilitats expressives i significatives del mitjà escultòric en els seus diferents registres tècnics. Iniciació a les diverses funcions de l'objecte escultòric i el seu context al llarg de la història.\nL'assignatura Fonaments Tècniques Escultòriques se centra en l'aprenentatge de la configuració tridimensional de les formes (volum i espai) i en transformació del pla mitjançant el corbat i el plegat, treballant els mètodes d'assemblatge per a materials rígids com a fusta, metall i les seues propietats. Mitjançant eines i utensilis bàsics. A nivell conceptual es treballarà el buit com a concepte d'estudi a través de la presentació de textos teòric-filosòfics i la introducció d'imatges i projectes pertanyents a l'art contemporani que ens concernisca. Aprofundint en la relació existent entre espai i objecte escultòric.\n01Aplicar l'ús de les normatives de seguretat vigents quant a manipulació de materials, maquinària i *Epis (equips de protecció individual)\n02Experimentar amb els diversos materials i tècniques bàsiques en funció de les necessitats creatives.\n03Introducció a un llenguatge artístic personal circumscrit en la contemporaneïtat.\n04Aproximació els mètodes de creació artística, tenint capacitat d'experimentar i plasmar plàsticament el concepte artístic plantejat.\n05Aproximació a l'aprenentatge dels mecanismes de síntesis que permeten idear, crear, projectar, construir i comunicar.\n06Introducció dels continguts conceptuals de l'obra artística.\nU11. EL TALLER DE FERRO I FUSTA\nU22. L'ASSEMBLATGE COM A PROCÉS DE CREACIÓ ESCULTÒRICA.\nU33. EL CONCEPTE DE L'OBRA\nU44. EL VOLUM MITJANÇANT CONSTRUCCIÓ EN FERRO I FUSTA.\nS'entregaran tres treballs pràctics relacionats amb les unitats i els continguts de l'assignatura (ferro, fusta i escaiola).S'entregaran comentaris de dos capítols dels llibres de la bibliografia obligatoria.la presentació de tots els treballs teòrics i pràctics de l'assignatura tindran un caràcter obligatori. S'avaluarà la labor contínua de l'alumne/a al llarg del curs a si com la seua evolució. Tenint en compte: -Aprofundiment en l'anàlisi i desenvolupament del tema. -Adequació de la intervenció plàstica a la idea. Acabats i destresa tècnica en taller. -Solució plàstica de l'obra i idoneïtat de les tècniques i materials utilitzats. Les dates de lliurament dels treballs es realitzaran en la data marcada pel professor, no admetent-se treballs fora de data, excepte casos excepcionals recollits en la normativa. No s'avaluarà cap treball no dirigit pel professor. La qualificació es realitzarà seguint els següents criteris d'avaluació: -Consecució d'objectius ( 90% de la nota): el 80% correspon als treballs en taller (Coherència, assimilació, adequació. Aspectes: Tècnic, estètic, creatiu.Procés de treball: Formació, maquinària, creativitat.) i el 10% als comentaris de la bibliografia obligatòria . -Actitud (10%): Implicació personal, integració col·lectiva.


Salt és la ciutat de Catalunya de menys de 60.000 habitants que menys residus genera - El Gerió Digital\nSalt és la ciutat de Catalunya de menys de 60.000 habitants que menys residus genera\nL'Agència de Residus de Catalunya li ha entregat avui el guardó\nDijous, 10 de desembre de 2020 16:30h\nSalt (Gironès) és una de les ciutats de Catalunya d'entre 15.000 i 60.000 habitants que genera menys residus municipals, concretament 369,45 kg/habitant i any segons ha assegurat avui l’Agència de Residus de Catalunya.\nL’alcalde de Salt, Jordi Viñas, ha agraït el guardó afirmant que “és tota una satisfacció ser protagonista d’un reconeixement d’aquest tipus vinculat a la recollida de residus i al desplegament de sistemes per augmentar el percentatge de recollida selectiva”.\n“Des de Salt, a partir del nou servei de recollida de residus, neteja viària i deixalleria municipal que vam posar en marxa l’any 2018, vam iniciar tota una sèrie d’accions per millorar el servei, ser més eficients i augmentar el percentatge de reciclatge de tots els saltencs i saltenques”, ha afegit Viñas.\nAquestes accions ja han començat a donar els seus fruits i han permès que, en només un any, a Salt s’incrementi el reciclatge en un 33% i que es redueixi en deu punts el percentatge que suposa el rebuig respecte a la resta de fraccions. En xifres concretes, de 7,8 a 6,7 tones.\n“Som conscients que tenim molt camí per recórrer però aquestes xifres ens demostren que estem treballant en la bona direcció i seguint els objectius que marca la Unió Europea en matèria de residus municipals i reciclatge”, ha explicat l’alcalde de Salt.


Els nens de Bhimphedi marxen d’excursió – Amics del Nepal\nEl passat mes de desembre els nens de Balmandir-Bhimphedi van anar a Nawalparasi a visitar el temple CG Shashwat Dham.\nAquest tipus d’activitat sempre és una experiència per tots ells, doncs no és un tipus d’activitat habitual en el seu dia a dia.\nShashwat Dham és un temple nou que pretén ser un destí que serveixi per assolir fortalesa espiritual, exposar-se al coneixement transmès a través de generacions per sants i savis de temps vèdics i experimentar la veritable naturalesa del nostre ésser interior com són l’amor i l’alegria.\nEls nens van preparar un pícnic ells mateixos així que, a més de la visita i la part del temple, els nens de Balmandir van muntar una campanya de neteja davant del lloc de pícnic. Van estar recollint plàstics i closques d’aliments que estaven escampades per arreu. Van recollir tot en els cubells d’escombraries i fins i tot van practicar la conscienciació, doncs van anar també a les petites botigues locals per demanar que parlessin amb els seus clients per no llençar les escombraries a terra, sinó dins des cubells.\nDesprés de l’activitat vam tornar a Bhimphedi al voltant de les 6 de la tarda. La veritat és que va ser un gran dia en el qual no van realitzar només una interessantíssima visita, sinó que els nens van poder també fer un servei social per a la comunitat.


«Participar és decidir» és l’opinió d’Aniol Pros – GOVERNA'T\nLa bona salut democràtica d’un municipi es regula i mesura, entre moltes altres coses, a partir de les eines i mecanismes que té la seva ciutadania en matèria de participació. Dediquem cinc minuts a observar el nostre municipi i pensarem que l’equació és senzilla: sí, Sant Cugat és una ciutat que fomenta la participació entre els seus ciutadans i ciutadanes, de facto es converteix en una societat veritablement democràtica. Però creiem que n’hi ha prou només en fomentar la participació ? Què hem de fer per aconseguir la plena democratització de la vida del nostre municipi ?\nEns han inculcat, des de ben petits, que l’important és participar quan en realitat el que és important i determinant és poder decidir. Per tant, faltaria sumar-hi això a l’equació. Com diu aquell anunci de cotxes, “la potència sense control no serveix de res” i passa el mateix en el camp de la participació: participar sense decidir no serveix de res. I això és el que, malauradament, ens trobem a Sant Cugat. Tenim eines però serveixen de poc.\nLa nostra, la podríem definir com la ciutat de l’aparença: aparentment s’hi viu molt bé, aparentment tenim un ajuntament molt transparent, aparentment aposta per la participació… però a l’hora de la veritat, efectivament, tot queda en l’aparença. I és davant d’això que ens hem de rebel·lar. Hem d’apostar per construir veritables alternatives que busquin un alt grau d’aprofundiment democràtic i que tinguin com a pal de paller la participació.\nDes de fa força dies, l’assemblea local de la CUP i Procés Constituent, mitjançant el que nosaltres anomenem Punts de Trobada, una bona colla de veïns i veïnes ens hem estat reunint per elaborar un programa de govern per a les properes eleccions municipals. Tothom hi ha pogut participar i decidir, no ho sabem fer d’una altra manera. I quan ha tocat parlar, precisament, de la participació ciutadana en l’àmbit local han saltat totes les alarmes: que els espais de decisió estan cada cop més allunyats de les persones, que si hi ha manca d’informació i transparència en els processos i espais de participació municipals, que si es destinen pocs recursos tècnics i econòmics, que si els Consells de Barri no acaben de funcionar i estan massa tutelats, no es promouen les consultes populars… També, siguem sincers, van aparèixer aspectes a destacar i que valorem positivament: implicació i apoderament veïnal en alguns Consells de Barri, bona iniciativa amb l’impuls d’uns pressupostos participatius a la ciutat (amb molt marge de millora, encara), Reglament de Participació Ciutadana que regula i posa a l’abast de la ciutadania diferents fórmules participatives, tot i que per manca de voluntat política no s’estan desplegant.\nI aquí, molt em temo, hem topat amb el quid de la qüestió: la voluntat política i creure’s, realment, què vol dir això de la participació i la radicalitat democràtica. I parlant de voluntats, gramscians com som, nosaltres ens quedem amb l’optimisme de la voluntat que ens fa creure i defensar la democràcia real perquè és la que permet decidir dia a dia el model social, polític, econòmic i cultural que volem com a ciutadans i ciutadanes. Sabem que això no és fàcil, però el nostre ajuntament com a institució més propera als i les ciutadanes té una gran oportunitat i, sobretot, una gran responsabilitat en aquest sentit.\nLa CUP i Procés Constituent tenim com objectiu retornar la política a la gent. Creiem que la democràcia és molt més que anar a votar cada cert temps i, precisament, no ens conformem amb això. La clau de volta està en l’organització i, sobretot, en l’autoorganització com a santcugatencs i santcugatenques per recuperar la sobirania que ens han robat. Lluitem per la plena democratització de la vida del nostre municipi. I, per això, la participació ciutadana, entesa d’una manera àmplia, és una de les nostres batalles: al carrer i als ajuntaments.\nAixí doncs, fem una aposta decidida per obrir aquests espais de participació popular i de democràcia directa allà on siguem. Enfortim un municipalisme en què puguem trobar fórmules de governança que depassin les mancances democràtiques pròpies de les institucions actuals i donin lloc a experiències de veritable govern popular\nVenen eleccions municipals i és una bona oportunitat per canviar les coses. És imprescindible configurar alternatives de govern que busquin un alt grau d’aprofundiment democràtic. I, més enllà de la gestió del dia a dia, que siguin punts de partida per la superació del capitalisme i per la formació d’una societat, local i globalment, que agafi per ella mateixa les regnes del seu futur. Com acostumem a dir, ens sobren els motius.


Història de l'Hotel Xalet de Golf -\nEl 1929, any de l’Exposició Universal a Barcelona, S.M. el Rei Alfons XIII inaugura el Real Club de Golf de Cerdanya, un dels clubs amb més solera a nivell nacional.\nEl Xalet del Golf està unit a la història d’aquest Club.\nL’Hotel, construït al 1948 per dotar el camp de golf d’unes instal·lacions residencials que atraguessin a clients amants del golf, aviat es va convertir en un lloc de trobada de la burgesia catalana.\nEl 1970 Alberto Lucarini assumeix la direcció del Xalet i aconsegueix una clientela fidel amb un servei cura, proper i familiar valorat tant pels clients que van formant part de la seva història com pels socis del Real Club de Golf. Durant 30 anys la família Lucarini va gestionar l’hotel fins que un incendi el 2001 el va convertir en cendres.\nEl 2003 l’hotel ressorgia reconstruït pels seus propietaris i, després d’una etapa en què la família Lucarini va emprendre nous projectes, el 2011 va reprendre la gestió de l’Hotel amb dos grans bases: l’experiència i bon fer d’Alberto Lucarini i l’estil renovat del seu fill Sandro.\nReformat el 2021\nUn nou grup hoteler compra l’Hotel i el sotmet a una completa reforma, dotant-li d’un disseny exclusiu i modern, i assumint l’excitant repte de tornar-li la essència i el prestigi dels seus millors moments.\nUn nivell de servei inigualable i una atenció a client acurada i creativa perquè la teva estada sigui memorable.


Sortirem a les 8:30 del local del Sindicat per començar l'excursió, una passejada per la zona més propera del Parc de la Serralada Litoral, una excursió agradable, sense forts desnivells i apta per tothom, inclòs nens i animals de companyia.\nComençarem pujant fins al poble de Premià de Dalt a on ens endinsarem al Parc en direcció a l'ermita de Sant Mateu, per l'anomenat camí de les aigües, que va pujant pel mig de bosc frondós i que te algun pont de pedra pel qual passarem.\nUn cop arribem a l'ermita esmorzarem i pujarem fins al vèrtex geodèsic del cim del Turó de Sant Mateu de 500 metres sobre el nivell del mar.\nContinuarem baixant a la Font de Sant Mateu i després, pel camí de la cornisa ens dirigirem, pel coll de Can Boquet, fins a la Roca d'en Toni, el sepulcre megàlit més conegut de la comarca del Maresme. És un sepulcre de corredor evolucionat, del tipus petita galeria catalana, amb planta quadrangular i corredor de lloses de granit. Conserva una bona part del corredor i tota la cambra, coberta per una sola llosa enorme.\nContinuarem ja de tornada i ho farem per la cadira del bisbe, a on podrem visitar el poblat ibèric, un jaciment arqueològic situat a Premià de Dalt, al Maresme. Es tracta d'un assentament iber establert a la falda del Turó de la Cadira del Bisbe (300 m), a la Serralada de Marina, que fou fundat per la tribu dels laietans cap a finals del segle V aC. Degué tenir el seu moment de màxima puixança entre els segles V i III aC i fou abandonat cap al segle I aC.\nFinalment anirem de baixada, passant pel nucli antic de Premià de Dalt i per la riera, cap al Sindicat, a on donarem per finalitzada l'excursió.\nS'aconsella portar aigua, calçat adient, esmorzar i crema solar.


Pauet i els Nòmades: 2014\nA CAL TERRISSER... cantant, recitant, ballant...\nSELECCIÓ DE TEXTOS PER A L'ESPECTACLE "A CAL TERRISSER"\nACTUACIÓ AL CERCLE INDUSTRIAL D’ALCOI\n19.00 h. 16/NOV/2014\nAMB EL GRUP DE DANSES SANT JORDI\nLa força de l’aigua. Els molins. Aigua, terra, fang…\nA la vora d’un riu es fa gran un Poble. Un riu, dos tres. Salt, toll, molinar.\nTerra i aigua, fang.\nDes de temps fora memòria: fang.\nGibrells, Cossis, plateres i plats. Cànters I gerres, Cossiols. Aixovar de princesa pobra, de deessa de la serra.\nTeula i teulada, rajols…\nAigua, serra, fang.\nA la vora del riu creix el poble vell i nou. Indústria del fang, de l’argila que gira i gira lentament\nLa cobla del llaurador\nés d'un ritme de peresa.\nAigua de cànter de fang\na cada moment l'ofega\ni hi ha un brunzir de vespers\nen la ferrada parella.\nQuina fecunda suor!\nQuina olor d'aspra rosella! (...)\nTrill joiós de juliol\nressona a l'esplai de l'era.\n(de la cançó de Mariola\nde Joan Valls)\nque sóc i guarde.\nen fang, en bronze, puge,\nsolque graons d'escuma.\nDe guix, de bronze,\nde fang, de terra cuita:\nguany del combat amb l'àngel,\nMira'm i digues\nsi no sóc acabada\ncom em volien\nguies subtils del noble\norigen de la forma. (Formes i Paraules. Ovidi Montllor)\n(una veu “a capella” canta mentre comença a pintar-se sobre el fons de l’escenari amb fang la figura de la Deessa mare de la serreta)\n(fragment. Raimon- Salvador Espriu)\n5. (veu primera)\nSempre al bell mig, opulent, com un cànter,\nregalimant, com pels porus de fang,\nuna humitat, una fecunditat.\nÉs el colom i l'argila materna.\nCom la rabent gavina que s'esmuny\n(del mural del País Valencià. Vicent Andrés Estellés)\nsense pressa i amb tacte pausat;\nla feina és ben feta i el moment s’ho val!\nSi em surt esguerrada, no serà normal,\nAixò té el seu temps i un procés molt llarg.\nde granit a argila molta,\nhas passat pel sedàs;\npastada i moldejada,\nal forn (com cal), et couràs!\nSinó me la jugues,\nseràs una peça bona...,\nsegur que ho seràs\n(passada una estona)!\nFaig el meu ofici i m’ho diu el nas!\nDel passat al futur: ets la realitat;\nquan estiguis cuita... ja s’haurà acabat.\nRes serà perdut.\nTot serà guanyat!\n(El terrissaire - Josep Vendrell i Torres)\nPublicat per Pauet a 10:30 Cap comentari:\nEtiquetes: activitats, cançò, cultura, poesia\na qui em comprenga\nDe vegades algú escriu allò que un escriuria. Paraula per paraula, sense posar ni llevar res. Quan t'ho trobes, voldries agafar una bona llosa de pedra i treballar amb cura el text per deixar-lo per sempre més gravat.\nAixí passa... solament algunes vegades.\nI quan passa, ho apunte al llibre de les meves paraules diguem-ne "sagrades"... un llibre en blanc que vaig comprar fa uns anys a Florència, un matí d'estiu. I que encara roman quasi tot en blanc, nu, esperant que vinguen bones i noves.\nPublicat per Pauet a 4:36 Cap comentari:\nEsgarre sense voler la capsa del medicament... Sempre s'esgarra i no volia jo descabdellar-la, no. I trec una pastilla i trague i bec. Aigua pura que tot ho cura. D'un glop, d'un bon glop.\nNo em queda un altra cosa que confiar en els seus efectes curatius, en la sana harmonia que m'ha de tornar el cos en passar el tractament, amb la lenta cadència de minuts i hores que solament s'empassa tendrament als braços de la son. Si, dormir i suar és el que més cura. I el temps, el passar del temps.\nA les seves hores i en els moments prescrits, la pastilleta.\nNo, no tinc el costum de llegir el prospècte. Em fie i prou.\nI aquesta vegada, en els marges plens de punxes de la ociositat més pura. En els breus passejos de la cuina al sofà i del sofà al vàter i d'allà al llit, per seguir sentint-me viu, m'ha pegat per llegir:\nVés amb compte, que poden fer-te mal. El cap com un eixam i la boca aspra de besos que mai han vingut debades. Els braços tremolosos de no poder agafar amb força els seus ja mai. Arcades, mal de ventre, la panxa fent petrolis i els budells en guerra. Il·lusions òptiques i deformacions de la percepció. Si, no hi veia clar mentre passejavem junts al pondre el jorn. Tampoc quan despertava i mirava amb emoció el seu bescoll... Si, era realitat deformada com en un mirall de fira. Suors, les robes en un toll d'agres flairades.\nViatges, esperes i cues que s'han de respectar a cal metge. Proves, resultats, analítiques de paraules seves i meves, de postures, converses, frases. Tot ben analitzat tan bon punt no estavem junts. Fins i tot el perfum del seu abric, barreja de llenya ardent i humitat de boira espessa.\nAugmentant la dòsi i baixant-la a poc a poc desprès, per a què el cos no s'hi acostume i no reaccione com cal. Resistències a la medecina i vòmits inesperats en barrejar-la amb substàncies d'esperit, entregat a sentiments considerats incompatibles.\nEls cavalls de l'Apocalipsi i tots els mals d'aquest món i de l'altre em poden sobrevenir si continue prenent-me el tractament. Compte. Alèrta!.\nEl component químic principal del medicament m'ha de curar, però els AFECTES SECUDARIS s'han de contemplar, si.\nI NO ESCARMENTES, NO APRENS LA LLIÇÓ, MESTRE. Una i altra vegada el cul al sol, el coll al vent i el pit a descobert de l'aire fred entre els botons de la camisa blanca. I puja la gola i els bacteris fan nius i els nius cabdells i els cabdells creixen com les cordes i s'enrosquen al clatell, i crien fills de gossa que et deixen sense veu. Ni per cridar, ni per dir allò que vols: t'estime, t'estimava, no em deixes d'estimar...\nAFECTES SECUNDARIS... No, no hi ha afectes secundaris, almenys per a mi. Mai en tinc prou jo d'aixó i no els haig de defugir. Que provoquen maldecaps, tremolors, insomnis i febre? ... aixó diu el "prospecte "... que si s'ha d'anar amb compte, que tot això i alló...\nI ES VEU QUE FORMEN PART DE LA TERÀPIA. Intrínsec sembla ser a son llenguatge que facen maldecap o que tinguen mal regust al principi, quan comença tot, quan s'inicia la mort dels virus que m'han tombat a terra, que m'han desballestat.\nTOTS, TOTS ELS AFECTES VULL, EL MEU PETIT PATRIMONI DELS DIES I LES HORES, AMB AFECTES TERAPÈUTICS... Han de fer-me una bastida al voltant, un alcàsser que em defense. Amb noms propis i trobades que no vols que tinguen fi... encara que, de vegades, em facen veure llums que no hi eren, que no estaven, que sols la febra m'havía fet imaginar. TOTS ELS VULL.\nPublicat per Pauet a 4:07 Cap comentari:\nFred al poble\n<<...D'ençà que ha arribat la tardor, fa mal de passejar aquí, a casa nostra, al vespre. És un poble ventós, aquest: el vant surt de la mar cada dia, bon punt el sol s'ha post; bufa d'una manera desesperada pels carrerons tortuosos, i per voler-lo resistir no resta sinò subjectar-se als passamans de ferro que la vella providència municipal va col·locar a les parets, en els punts de més risc. (...). El fred, en canvi, ara que ha arrepelgat a frec de roba amb els vestits lleugers, amb les mans nues, no deixa de semblar un intrús malèvol, al poble se'n parla amb aspror; con una cosa vinguda del nord, com un abús premeditat. (...) Ningú més no podrà sotir, crec, sense cridar l'atenció,talment corre el risc de semblar increïble cada pas sota una lluna tan enemiga. I fins i tot la terra ha sentit per un instant aturar-se el seu vell cor daurat. Les taronges maduren malament, romanen sense vendre i es marceixen, amb un color emmalaltit, dins les cistelles de vímet, atacades per l'agonia llefiscosa de les últimes mosques. Però els pagesos que cada dissabte tornen dels camps no creuen en el fred, ells consideren només un destorb l'aire, distret i passatger. Tenen unes manasses cansades i les alcen, mentre creuen a peu la plaça, murmurant el seu argot malenconiós i arcà. Demà tindran la seva festa: sempre hi ha un xarlatà, un fetiller, un venedor de roba confeccionada: amb ben poca cosa s'acontenten, sempre que puguin arrimar-se, estar calents, aixecant la cara trista i neta del diumenge cap als gestos enrevessats de l'orador, sentint con la roba nova els molesta el cos com quan de petits es feien grans.\n(...) Imagineu-vos. doncs, si no hem d'enyorar l'estiu!. Aleshores els pobres dormien nus davant l'ajuntament, amb el cap recolzat damunt un roc, desvetllats a l'alba per les veus insolents i melodioses dels venedors de fruita; ens podíem perdre llavors pels veïnats aïllats, on els carrers són estrets i calents, mossegats per un sol inflexible; dones de llindar a llindar, amb una olor imperiosa de menjar, s'insultaven blanament amb mots inventats; en els patis, si una cara nova apareixia entre la roba estesa, era suficient per despertar totes les finestres.\nAixò fou l'estiu, per a nosaltres, ple de serenates, també. Són generalment els aprenents de barbers els qui formen les bandes: toquen instruments gentils, de senyor: el violí, l'oboè; se sentien sovint, des de mitjanit fins a les dues, els seus roncs i tendres esforços, veus d'una estrafolària desesperació. (...)\n... en les octaves que ragen d'algun rondallaire. Són ells, els rondallaires, qui lliguen en una xarxa minúscula d'emocions i llàgrimes totes les províncies de l'illa: ronden per les fires, sempre a peu, com una espècie d'errant i domèstica crònica negra; a cada festa, si hi ha una multitud i se sent una veu, no et pots equivocar: és la seva veu que conta els fets dolorossíssims, les morts més importants del mes. Però en el seu llenguatge obstinat i fantasiós, quan romanen sols en un racó, el ven al seu voltant ja ha dispersat la plaça i els clava al mur com màscares lamentoses, hi ha alguna cosa més que una història de pietat: direm més aviat que s'hi adverteix el sentit obscur de la nit, el joc inútil de les estacions. Llavors més val tancar-se a casa i seguir darrere els vidres la cadència de la pluja, comptar les hores com una embriaguesa solitària. És el temps en què a l'horitzó la mort es converteix en un preciós i seductor paisatge, una nova i impacient pubertat: és el temps en què entre les cases s'alça una olor que podriem reconéixer entre mil. La vella olor fúnebre de Sicília quan té por. A la nit hi ha cent pobles de Sicília, i tots ells fan la mateixa olor de fred i de por: cent pobles com el meu, igualment perduts; cadascun amb el seu diluvi d'octubre, la seva follia dominical, el seu pobre desgraciat assassinat entre les figueres de moro, amb els ulls esbatanats. No cal enfadar-se amb ningú: tenim un cel difícil com destí...>>\nGesualdo Bufalino. La luce e il lutto. Oct 2013\nPublicat per Pauet a 3:17 Cap comentari:\nPublicat per Pauet a 10:33 Cap comentari:\nSenyor de les Marietes, empareu-nos!...\nEn aquella vesprada d’hivern a La Font de la Figuera, plovia... Ni a cànters, ni a “saltamarge”, suaument. Amb aquell ploure que fa sonar els canalons de llauna com un pausat càntic serè. Aquell ploure que fa goig quan es desitjaven temps de pluja per assaonar una mica la terra farta de gelades i gebre.\nLi agrada caminar despentinat. El cap damunt els muscles com un fanal. Així es diverteix mirant amb ironia la tardor sense colors ni plomes dels seus veïns.\nMira el que ningú mira, veu el que ningú no veu, escolta sons que no semblen escoltar els altres i gaudeix de la seva particular forma de mirar i viure. És com tots, i és com ningú.\nPlou i les gotes d’aigua et fan baixar el tos. Amb els ulls mirant a terra i capficat en els propis pensaments, camina amb bon ritme cap al bar. Un cafè calentet, una mica de conversa, un escridassar afectuós i una mica de calor de persones.\nI plou i ella s’ofega dins un bassonet d’androna, una mica d’aigua bruta que ha fet toll. I la veu patir en el llindar entre la vida i la mort. Ofegada, pobra... sense defensa ni opció de continuar feliç entre les tiges, rosegant el fullam tendre. Ha caigut, o l’aigua l’ha feta caure i s’ofega. S’aclama als déus dels insectes, al Senyor de les aigües tèrboles, a la verge de les marietes... i veu la faç de la mort prop, ben a prop.\nEll l’ha vista i ha sentit un pessiguet al seu cor. Amb els dits, amb un bastonet, com pot i sap tracta de treure-la de l’oceà de les infectes aigües on la mort la vol prendre per portar-la al paradís promès de les marietes bones, de les que s’han portat be i han estat solidàries amb les que són del seu gènere, espècie i classe... Però es jove i bonica. El vermell de la seva crosta i els negres puntets que la guarneixen encara són lluents i poden fer-la gaudir un temps més entre les fulles, les flors, les branquetes tendres de la xara.\n-“Sóc el teu heroi, pobreta meva. Que si no ens cuidem unes a les altres, qui ens ho farà?. Ens tenim l’un a l’altre i no moriràs avui, marieta, menuda, bonica...”\nLa veïna el mira. Les gotes d’aigua neta li omplen els cabells de lluentors. El veu com agafa la marieta i com li parla, com la porta al palmell de la ma.\n- - Però dona, que s’ha de fer el be, xica, si...!!!. Pobreta, no?.\nAra redreça el camí cap al parc. El veritable paradís de les marietes vives. El lloc feliç de verds llits i amagatalls. El continent sense frontera ni llei. El lloc on pot estar i ser com vulga. La deixa al parc i somriu.\nHeroi de les marietes, déu gran, gegant per un ésser tan fràgil... salvador de les pudentes aigües. Amb els braços forts i els ulls plens de llum.\nI para la pluja. I el sol dibuixa un petit arc de sant Martí a la bassa, al toll, a la tapa de l’androna.\nI ell..., mira el que ningú mira, escolta músiques que els altres no coneixen. És com tots, i és com ningú... Senyor de les Marietes, el de les mans belles i aspres... Que passa redemptor sota la pluja.\nPublicat per Pauet a 11:33 Cap comentari:\nEtiquetes: contes, relat curt\n...La febre va acabar per desaparèixer; estava salvat. En eixe moment es van obrir davant meu unes portes gegantines com les de la medina de Rabat. Hi havia jardins per tot arreu. I sobre tot l’olor d’eixos jardins, l’olor del paradís.\nNo vaig reconèixer res, tot estava verd, tot era nou (...). Hi havia gent joiosa, no massa, gent d’aquesta que no existeix a la terra. Hi havia un guardià bell, magnífic, nu, que es deia Rajan. Em va preguntar: “Respectes el ramadà, amb totes les seves regles?”. Anava a respondre-li, a mentir. I va afegir: “No menteixis, me n’adonaré”. M’inspirava confiança: “Sóc jove, sols tinc divuit anys, no aconsegueixo dejunar fins a la fi, no sóc fort”. Aleshores em va aconsellar: “si vols trobar-te un dia entre les persones joioses a les quals veus jugar i participar de la felicitat, hauràs de respectar el ramadà: jo sóc el qui guia els bons dejunadors vers el paradís”.\nI em vaig despertar. Era de dia. La meva M’Barka havia preparat sèmola. Em va mirar, em va tocar i desprès va obrir la finestra va donar gràcies a Déu. Els ocells cantaven. Aleshores li vaig contar el meu somni. M’escoltava religiosament. Em va entendre.\nEl meu Marroc. Pp.99\nPublicat per Pauet a 12:28 Cap comentari:


El sistema de pagament RES ha arribat a Olot amb una trentena d'empreses adherides - Olot TelevisióOlot Televisió\nEls ciutadans i empresaris olotins ja poden pagar amb RES. Aquesta és una moneda complementària a l’euro amb el mateix valor que busca fomentar el comerç local i la mitjana empresa.\nGirona i Figueres eren fins ara les dues ciutats catalanes en les que es podia pagar amb la moneda complementaria RES, però des del dia 1 de maig ja s’ha posat en funcionament a Olot. Es tracta d’un sistema de pagament que vol fomentar les compres de productes o serveis entre petites i mitjanes empreses i també incentivar als particulars usuaris del sistema que consumeixin en aquests establiments. Des de fa un mes s’han començat a adherir empreses olotines en el sistema i ja en formen part una trentena. Gopal González del restaurant Unami d’Olot explica que no els va costar gaire decidir-se, es van mirar el projecte i “en un parell de dies ho tenien decidit”. González afegeix que el motiu pel que es van adherir a RES va ser per captar gent de fora d’Olot: “Ja funciona a Girona i Figueres, doncs intentar aconseguir clients d’aquestes ciutats”.\nEl RES són diners complementaris a l’euro però que no es poden descanviar per euros. D’aquesta manera es potencia que els empresaris que en formen part els gastin amb altres establiments adherits que sempre són petites o mitjanes empreses.\nDes de la seva posada en marxa el dia 1 de maig, les empreses ja han rebut els primers clients. “El dia 1 que va haver-hi la fira ens va venir una clienta que té una peluqueria a Girona i va fer una despesa a través de RES que havia cobrat ella al seu local” explica González.\nEls particulars també es poden adherir al sistema. Un cop són usuaris poden canviar euros per RES aconseguint-ne un 50% més, és a dir, si recarreguen la targeta amb 10 euros, tindran 15 RES. Aquests els poden gastar en qualsevol de les empreses adherides, ja sigui a Girona, a Figueres o bé a Bèlgica. Aquest és el país originari del RES on ja fa vint anys que hi funciona exitosament allà.


Com s'utilitza l'oli de coco com bàlsam labial? | CAT.Hair-Action.COM\nCom s'utilitza l'oli de coco com bàlsam labial?\nEstà irritada dels llavis esquerdats? Els seus llavis queden s'assequen ràpidament amb l'arribada de l'hivern? Tot i l'aplicació d'una varietat de bàlsams labials, el problema encara persisteix? Llavors el millor que pot fer és l'oli de coco ús, que és un tractament provat i comprovat que ha estat en ús des de fa segles.\nSeure i llegir aquest post per saber les propietats sorprenents d'oli de coco que poden mantenir els seus llavis saludable!\nOli de coco - Un brut Crema de cacau?\nEncara que l'oli de coco està sent utilitzat per les nostres mares i àvies durant molt de temps, a molts els resulta bastant complicat. Això es deu al fet que no s'aplica de manera adequada. Fregant l'oli generosament sobre els llavis pot deixar gotejar sobre els llavis. Aquesta experiència enganxosa pot posar fora d'usar-lo de nou. En lloc de taponant l'oli de coco, és millor utilitzar-lo en petites quantitats i el frega suaument als llavis. D'aquesta manera, no va a gotejar i continuarà per nodrir els llavis de la manera més eficaç.\nLliure d'olis d'olor:\nL'olor de l'oli no és picant, i per tant l'ús de tant en tant és una gran idea. Atès que l'oli de coco és molt diferent d'altres productes a base de petroli, que hidrata la delicada pell dels llavis sense asfixiar ell. La capa de greix de la pell es reforça amb l'ajuda de l'oli, promovent així la hidratació.\nQuan utilitzar oli de coco Com Bàlsam labial?\nQuan els llavis comencen a buscar seca i escamosa, és el moment d'establir una rutina d'hidratació. Hi ha moltes raons per les quals es converteixen en els llavis esquerdats. Sobretot és a causa dels canvis climàtics o llepat excessiu dels llavis. En lloc d'utilitzar la botiga-va comprar bàlsams labials de luxe disponibles en diversos sabors, segueix de manera natural en forma d'oli de coco per hidratar els llavis. Aquest oli dolç conté una gran quantitat de minerals que ajuden en l'addició d'humitat perquè els llavis llisa i suau.\nPassos per fer el millor ús d'oli de coco:\nCom fer de coco llavi oli de bàlsam? Fes un cop d'ull aquí:\n1. Desprendre escamosa i seca la pell amb l'ajuda d'una alta qualitat Exfoliant labial:\nAquest exfoliant es pot fer mitjançant la barreja d'oli de coco 1 culleradeta de sal marina 1 culleradeta en un bol.\nLa barreja es pot untar en els llavis amb una bola de cotó.\nDits de massatge suaument als llavis en moviment circular durant un minut.\nDesprés d'algun temps, trobareu que els seus llavis se senten més suau i més suau.\nUtilitzeu una tovalloleta per rentar la boca i assecar lleugerament.\n2. L'ús d'oli de coco en lloc de la vida quotidiana Bàlsam labial:\nPrendre només unes quantes gotes d'oli en el seu palmell i submergir el seu dit a ella.\nAplicar una mica d'oli en els llavis i massatge suaument.\nEs pot repetir qualsevol nombre de vegades en el dia o cada vegada que els seus llavis es senti seca.\n3. Un fet a casa Lip Balm:\nBarrejar 1 cullerada d'oli d'oliva, oli de coco 1 cullerada i ¾ culleradeta de mel amb una cullera.\nAquesta barreja també es pot emmagatzemar en un pot amb una tapa.\nAl llarg del dia, aquest bàlsam labial pot ser utilitzat cada vegada que els seus llavis necessiten hidratació necessària.\nL'oli de coco té un sabor suau, de manera que si vostè està en l'hàbit de llepar-se els llavis, pot fer que el problema dels llavis esquerdats més pronunciada. Per tant, s'abstinguin d'aquest hàbit i gaudir de les increïbles avantatges de fabricació casolana de coco oli de bàlsam per als llavis. El creguis o no, vostè serà sorprès per com funciona l'oli de coco!\nAlguna vegada ha utilitzat oli de coco com a bàlsam per als llavis? Què tan bé funciona? Comparteix amb nosaltres a la secció de comentaris!\nEls millors secrets de bellesa de Sharon Stone REVELAT!\nEls 6 millors herbals de Lotus s'encarreguen de rentar\nRevisió honesta - Royal Indulgence Kumkumadi\n5 Packs de cara d'estiu per pell de combinació\nLes 10 millors marques de cura de la pell disponibles


La plaça de les Cols viu la recuperació del ball de Sebastiana del Castillo\nLa plaça de les Cols s'ha omplert per viure en directe la primera representació del ball de Sebastiana del Castillo del segle XXI.\nBall parlat de Sebatiana del Castillo\nBaixada de l'Aligueta\nEls més petits han pogut convertir-se en portadors dels elements festius, en una Baixadeta que ha reunit un nombrós nombre de persones\nActualitzada 18/09/2018 a les 21:20\nLa plaça de les Cols ha viscut la recuperació del ball de Sebastiana del Castillo, una iniciativa de la Mulassa que perseguia des de feia quinze anys. Aquest ball es va representar per primera vegada a Tarragona l’any 1853. El 1929 va ser la darrera ocasió, fins aquest dimarts. El ball està inspirat en les aventures i patiments d’una noia que va ser tancada a la torre d’un castell per la seva família, la qual la volia casar amb una persona que ella rebutjava, ja que estava enamorada d’una altra. Aquest fet la va convertir en una de les assassines en sèrie més conegudes d’Espanya i la seva vida es va fer molt popular. Fins i tot autors com Camilo José Cela ens van inspirar en ella.\nEls fets van ocórrer a inicis del segle XVIII. Sebastiana del Castillo va posar fi a la vida de la seva família –pare, mare i dos germans– i la del seu amant. Convertida en bandolera, va ser capturada i ajusticiada el 1735 en un patíbul instal·lat a la plaça Major de la localitat de Ciutat Rodrigo (Salamanca).\nLa nova incorporació a les Festes de Santa Tecla ha estat molt ben rebuda pels assistents a la representació. Un nodrit nombre de persones s'han citat a la plaça de les Cols.\nLa Mulasseta ha aprofitat aquest personatge per denunciar atacs masclistes d’actualitat, com els dels casos de la manada i Juana Rivas. Un total de 21 actors, encapçalats per Emma Clarke –Sebastiana del Castillo– i 8 músics van ser els responsables de la representació.\nUna hora i mitja abans ha donat inici, al pla de la Seu, la Baixadeta de l’Aligueta, la Mulasseta, el Lleonet, els Gegantons Moros Petits, els Negritos Petits i la Cucafereta. El protagonisme ha estat per als nens, l’autèntica pedrera de les Festes de Santa Tecla del futur. Han pogut ser portadors d’aquests elements del bestiari, sense ser-ne els oficials, com a manera d’introduir-se en la festa tarragonina. Des del pla de la Seu, el seguici s'ha dirigit a la plaça de les Cols, després de descendir per les escales de la Catedral, per afrontar el carrer Major fins a arribar a la plaça de la Font.\nEls portadors del Lleonet, nens d’entre 4 i 9 anys, han participat en la celebració de la Baixadeta de manera molt especial, ja que enguany està d’aniversari, donat que celebra quinze anys, deu menys que el Lleó.\nComenta el contingut : La plaça de les Cols viu la recuperació del ball de Sebastiana del Castillo


La llum pujarà 59 euros en plena onada de calor - Imagina Ràdio\nLa llum pujarà 59 euros en plena onada de calor\nEl govern espanyol atribueix la pujada a l’augment de demanda per l’onada de calor i a la caiguda de la producció eòlica\nLa llum pujarà este dimecres 59 euros, fins als 225, malgrat l’entrada en vigor avui dimarts del mecanisme ibèric de correcció, que topa el preu del gas amb el qual es genera electricitat.\nEl govern espanyol atribueix la pujada a l’augment de demanda per l’onada de calor i a la caiguda de la producció eòlica, però subratlla que, malgrat tot, el preu serà inferior al que s’hauria assolit sense el mecanisme, que calcula en 240 euros.\nEn canvi, l’executiu de Pedro Sánchez afirma que el preu mitjà de cassació del mercat majorista de l’electricitat baixarà demà un 23%, dels 214 euros d’avui als 165, i subratlla que, a França, el preu serà de 233 euros, a Alemanya de 212 i a Itàlia de 250. Això demostra, assegura, “l’eficàcia” del mecanisme.\nEn declaracions a TVE, la vicepresidenta del govern espanyol, Teresa Ribera, ha subratllat que “afortunadament” hi havia el límit al gas, i ha reiterat que el preu “ha pujat molt” per l’augment de la demanda per l’onada de calor i la reducció de les energies eòlica i solar.\nRibera ha indicat que “no s’ha de comparar el preu d’avui amb el d’ahir, sinó el d’avui amb el que s’hauria assolit sense el topall, que hauria estat 73 euros més car”.\nTambé ha indicat que, en el marc de l’onada de calor, “tindrem preus probablement alts”, i ha recordat que el mercat del gas està “tensat” per la guerra de Rússia, un accident en una de les plantes principals dels EUA o “l’expectativa” que en caldrà més per la calor al sud d’Europa.\nPerò ha demanat “marge” per veure l’evolució de la mesura i ha subratllat que el preu està “significativament per sota” del de països com França o Itàlia. “Fins i tot en circumstàncies extremes com les d’avui pagarem menys”, ha reblat.\nArticle anteriorPuigneró reclama implicació a l’Estat per actuar al delta de l’Ebre\nArticle següentDeclarat un incendi a Corbera d’Ebre que crema sense control


On acaba la memòria d’un comença la creativitat de l’altre\nLa recerca històrica que presenta aquest llibre no pretén limitar-se a la documentació obtinguda i analitzada en els diferents arxius, diaris i llibres d’història que s’han consultat. Per això, i amb la intenció que els coneixements al voltant de l’oci burgès i La Rabassada es puguin anar ampliant en el temps, s’ha habilitat un bloc en forma d’apèndix per convidar i animar totes les persones interessades a continuar on-line la construcció creativa de la seva història. Aquest espai digital està, des del precís moment que s’edita el llibre, obert a l’aportació i publicació de qualsevol document que pugui aportar noves mirades al voltant de La Rabassada i el seu context històric i social.\nEns trobem que, en els jocs i llocs de la memòria, unes determinades referències n’evoquen fàcilment d’altres més imaginatives o més suggeridores. I el cert és que aquestes primeres referències no les podem trobar sovint en arxius o hemeroteques, sinó en cases particulars, despatxos, llibreries oblidades o àlbums de fotos que resten tancats en l’espai privat del record de cada família, de cada persona. Són fotografies, textos, enregistraments, músiques o pel·lícules que –a mig camí entre la realitat i l’artifici– poden actuar com a guspires d’unes memòries col·lectives que, de ben segur, són capaces d’encendre la foguera d’allò que hom podria anomenar «les històries de La Rabassada».\nEl bloc, doncs, es presenta com una plataforma digital on recopilar, intercanviar i difondre de nou aquests fragments escampats de La Rabassada, la burgesia del segle xix i xx, i evidentment, les seves runes. Un espai dedicat a la construcció col·lectiva i potser dispersa de la memòria, el coneixement i la creativitat evocadora de tot allò que s’escapa a l’anàlisi historiogràfic.\nEl primer record que proposem al voltant de La Rabassada és aquest text que el lector està a punt d’encetar. Esperem que només sigui l’inici d’un univers cromàtic capaç de despertar les memòries que encara viuen sepultades als boscos frondosos de Collserola, així com al cap i la imaginació de cadascú.\nBravo per la iniciativa….\n10 Setembre 2011 a les 21:31\nCom a vei del barri de Les Planes sempre he trobat misterios aquest raco on queden les restes de l’antic Casino de la Rabassada, l’antic Hotel, Can Torres… que he recorregut a peu en varies ocasions.\nIntentant saciar la curiositat he donat amb el vostre blog i nomes volia agrair-vos l’esforç de documentacio i divulgacio que heu fet.\n14 Novembre 2011 a les 13:53


9 millors missions de Voronezh\nActualitzat: 23/05/2019 15:46:55\nLes missions són una bona manera de divertir-se amb els amics o els nens. Avui és un lloc d’entreteniment popular, on fan una festa d’aniversari, en una festa d’empreses o només en un dia lliure. Els ciutadans de Voronezh que vulguin resoldre problemes lògics i resoldre els enigmes, sens dubte, els agradarà la nostra valoració. En ell vam reflectir les millors missions de la ciutat.\nNo s’ofereixen opcions de selecció específiques. Cal centrar-se en la complexitat, el grau de por, les condicions declarades i el preu de l'esdeveniment. Us aconsellem que llegiu comentaris sobre l’organització i les opinions dels que ja han visitat la sala de jocs.\nRànquing de les millors missions de Voronezh\nNominació el lloc nom de la cerca qualificació\nLes millors missions de Voronezh per a nens i adolescents 1 Botiga de miracles 5.0\n3 Hut (Hut 2.0) 4.8\n4 Superheroi 4.7\nLes millors missions de Voronezh per a adults 1 Capturat pel Joker 5.0\n2 Asil 4.9\n3 Dungeon Minotaur 4.8\n4 Serra: Expiació 4.7\nLes millors missions de Voronezh per a nens i adolescents\nLa primera candidatura inclou missions familiars i infantils relacionades amb personatges de dibuixos animats i fades.\nBotiga de miracles\nLa qualificació oberta va rebre una missió original i brillant "Botiga de miracles". Està dissenyat per a escolars i és apte per a adults que vulguin submergir-se en la infància. A la història, els jugadors entren a una botiga de fades, que conserva moltes coses màgiques i secrets. Amb la seva ajuda, les missions poden esdevenir més amables, més fortes i més savis.\nDurant el pas del joc, els nens es troben amb diversos objectes, dispositius electrònics, detalls tècnics. Els participants estan encantats amb la divertida trama, l'entorn màgic i un ambient increïble. Per a un equip de 2 a 4 persones ha de pagar uns 2.200 rubles. Cada participant addicional ha de pagar 300 rubles. Els comentaris sobre la recerca només són positius. Adreça: Voronezh, republicà, 74 A. Telèfon: 74732-12-05-29. Horari d'obertura d'11-00 a 21-30.\nmoltes coses màgiques i secrets;\nmoltes bones crítiques.\nEls fans de la popular caricatura "Monster Corporation" gaudiran de la recerca del mateix nom. La trama és que els jugadors entren al país de monstres i no poden tornar a casa. Cal tenir temps per resoldre els enigmes perquè la fàbrica que genera l'energia de la por no funcioni.\nEls nens i els seus pares estan encantats amb la recerca inusual i tecnològica. Serà un atractiu per a aquells que estimin el passatemps actiu i emocionant. Els jugadors hauran de trencar el cap sobre els trencaclosques, les tasques, els botons i els mecanismes. Agrada el disseny brillant de la sala, que crea un ambient únic i fa que la recerca sigui encara més real. Permetre a un equip de 2 a 4 persones. Preu: a partir de 2000 rubles. Horari: de 10 a 22 h. Adreça: Voronezh, Avinguda de Moscou, 32A. El límit d’edat és de 10 anys. Telèfon: 8908-146-13-86.\nHut (Hut 2.0)\nEl següent en el rànquing és la recerca adequada per a jugadors de 16 anys. No obstant això, els nens poden participar-hi des dels 6 anys acompanyats d'adults."Hut" porta els participants a una realitat diferent i us permet visitar herois fabulosos. Quest és una història màgica amb enigmes clàssics per a jugadors de qualsevol nivell.\nEls avantatges inclouen l’originalitat del disseny de les habitacions, la trama original. A Internet, hi ha moltes ressenyes entusiastes dels residents de Voronezh que aconsellen a totes les famílies que ho visitin. El preu comença a partir de 2 mil rubles. El nombre de jugadors: de 2 a 4 persones. Adreça: Voronezh, carrer republicà, 74A. Telèfon: 74732-12-05-29. horari de treball: de l'11 al 21 al 30.\nper a participants de qualsevol nivell;\nmoltes bones opinions.\nQuest "Superheroi" convida els ciutadans de Voronezh a aprendre els secrets i secrets dels famosos lluitadors per la justícia i la pau. Segons l'escenari del joc, l'equip es troba en una volta secreta, que va ser extreta pels vilans. Després de 60 minuts, volarà a l'aire. La tasca dels jugadors és trobar la bomba i netejar-la. Per salvar la ciutat de l'explosió i obtenir el títol de superheroi pot un adolescent a l'edat de 12 anys.\nQuest requereix un treball en equip ben coordinat i una formació. Els avantatges són el disseny realista de la sala, un equipament excel·lent des del punt de vista tecnològic. La recerca està dissenyada per a 2-6 persones. Cost - a partir de 1500 rubles. Adreça: Voronezh, Tchaikovsky, 4A. Horari: de dilluns a divendres: de 15 a 23 hores. Els caps de setmana, la recerca està oberta de l'11 al 23 al 23. Telèfon de contacte: 8900-300-57-44.\ndecorat molt realista;\nexcel·lent equipament tecnològic;\nLes millors missions de Voronezh per a adults\nLa segona categoria inclou les missions de Voronezh a l'estil horor, la història i els horrors. Són ideals per a una empresa adulta i ofereixen emocions inoblidables.\nCapturat pel Joker\nObre la recerca de nominacions de veritables ànimes valents que estan disposades a desafiar a un vilat inveterat. Segons la trama del joc, l’equip és capturat per Joker durant una hora sencera, que va ocultar els seus amagatalls i mecanismes secrets. Pots derrotar-lo només amb l'ajut de la teva pròpia ment i enginy.\nA jutjar per les revisions, l’adrenalina durant el joc s’ha acabat, heu de pensar amb atenció sobre els enigmes. Juga de 2 a 4 persones. El preu comença a partir de 2000 rubles. Telèfon: 74732-212-05-29. Adreça: Voronezh, Moskovsky Prospect, 32A. Horari: de 10 a 22 h.\nmoltes crítiques positives.\nEl següent en el rànquing és una cerca adequada per a aquells que vulguin visitar en el futur. L'acció del joc "Asylum" té lloc el 2028. Segons la trama de la Terra, viuen zombis: persones que han patit un virus. Busquen carn fresca i constitueixen el 85% de la població. Un equip de jugadors no hauria de quedar atrapat i deixar el refugi. Per fer això, cal resoldre trencaclosques, tractar mecanismes, incloure lògica i atenció.\nQuest és adequat per a 2-5 persones. A diferència dels participants anteriors, el joc dura 90 minuts. El preu comença a partir de 2 mil rubles. Adreça: Voronezh, Koltsovskaya, 58A. Telèfon: 74732-12-05-29.\nA la següent línia hi ha una recerca adequada per a una gran empresa. 25-26 persones poden participar-hi alhora. Hi ha diversos modes que us permeten jugar durant diverses hores.\nEl primer i el segon inclouen amagatalls en el laberint, el tercer és una batalla dinàmica i divertida, el quart és un joc que consisteix a trobar una sortida del laberint. Ells lloen la trama pensativa, els llocs interessants i el bon temps de despesa. Obres La masmorra del Minotaure de 10 a 22 h. Preu: a partir de 1800 rubles.\nadequat per a una gran empresa;\ndiversos modes temàtics;\nEls jugadors següents es troben a la casella d'un maníac. Es converteixen en peons en un joc boig i confús. Cada element és capaç de destruir o desar. Per mantenir-se viu, haureu d'expiar els vostres pecats.\nEn general, les ressenyes de la cerca són bones. Els amants de les emocions no van tenir suficients moments de por, trencaclosques i tasques. A Internet hi ha molts comentaris agraïts als organitzadors del joc. Lloeu la comitiva, atmosfera tibant, trama interessant. El preu del joc per a un equip de 3-4 persones oscil·la entre els 2500 i els 3.500 rubles. Recerca adequada per a adolescents de 14 anys. Telèfon: 74732-04-54-88. Adreça: Voronezh, Kukolkina, 9.\nper a qualsevol nivell.\npocs moments de por i misteris.\nLa qualificació es completa amb una recerca històrica, el personatge principal del qual és el científic Andrianov. Durant molts anys va investigar les anomalies de la zona d’exclusió de Txernòbil i va notar les seves conclusions en un diari. Se sap que Andrianov va desaparèixer sense completar la seva feina. Els jugadors de la recerca hauran de fer front al problema de la següent explosió, aprendre els secrets del búnquer en què va treballar el científic. Els participants hauran de llegir xifres i signes secrets, aprendre a utilitzar la tecnologia.\nA jutjar per les ressenyes, des del paisatge, la decoració i el disseny de so executen la pell de gallina. Hi ha molts castells del mateix tipus en la recerca, però no és un desavantatge greu. L’equip pot ser de 2 a 4 persones. Preu: a partir de 1500 rubles. Adreça: Voronezh, republicà, 74 A. Telèfon: 8908-146-13-86.\nun gran paisatge;\ndisseny de so elegant;


Investiguen la identitat d'un home mort a Solsona per l'incendi del seu vehicle - Regió7 :: El Diari de la Catalunya Central\nInvestiguen la identitat d'un home mort a Solsona per l'incendi del seu vehicle\nUna avaria mecànica va encendre el cotxe a dins d'una nau i va causar la mort del seu ocupant\nj. s./e. e.solsona 19.02.2016 | 00:00\nGaratge on va tenir lloc l´incendi, amb la porta fumada, en una nau situada a la zona del Vinyet ESTHER ESPLUGA\nEls Mossos d'Esquadra investiguen la identitat d'un home que dilluns al migdia va morir a Solsona quan estava descansant a l'interior del seu cotxe, a causa d'un incendi del vehicle originat per una avaria mecànica, segons ha apuntat la investigació policial. La víctima va morir com a conseqüència d'una intoxicació pel fum.\nEl tràgic succés va tenir lloc a l'interior del garatge d'una nau de la zona del Vinyet, a prop de la depuradora. Inicialment, les circumstàncies dels fets eren poc clares. Els Mossos van descartar un cas d'homicidi, ja que no van trobar indicis de criminalitat a l'indret, i es van decantar d'entrada per la hipòtesi del suïcidi.\nFinalment, però, la investigació posterior ha descartat la mort voluntària i ha pogut determinar que el foc es va provocar de forma accidental, a causa d'un curtcircuit a la bateria del vehicle, segons van explicar ahir els Mossos. L'home, que presumiblement estava dormint a dins del cotxe, va resultar intoxicat pel fum, la qual cosa li va causar la mort, sense que pogués tenir temps d'adonar-se de l'inici del foc i de sortir del vehicle.\nA causa del posterior incendi, el cadàver va presentar cremades importants per tot el cos, cosa que ha dificultat les tasques d'identificació. El seu cadàver va ser traslladat als dipòsits judicials de Lleida. Fonts policials apuntaven ahir que la víctima seria un home d'origen marroquí i que no tindria la seva residència fixada a Solsona.